På vejrfronten adskiller søndag sig indtil nu ikke fra så mange andre efterårsdage.  Lige nu er temperaturerne i nærheden af 10 grader på en vindstille dag i det nordjyske. De nordjyder, der har aftenplaner, bør til trods for det starte bilen lidt tidligere end vanligt. DMI opfordrer i hvert fald de nordjyske billister til at køre ekstra forsigtigt fra klokken 17. Her vil der nemlig komme en tæt tåge ind over Nordjylland. Det vil betyde, at der flere steder vil være en sigtbarhed på under 100 meter, og derfor skal billister forvente en øget transporttid, oplyser DMI. Tågen bør aftage mandag morgen, men formodes at stryge indover hele Nordjylland, som det ses på DMI's tweet herunder.

Opsummering:
DMI varsler om voldsomt vejr fra klokken 17 i Nordjylland. Tæt tåge vil betyde, at sigtbarheden falder mærkbart.